cyanic-selkie/wikianc huggingface dataset:
การนัดหยุดเรียนเพื่อภูมิอากาศ
การประท้วงเพื่อภูมิอากาศ ในเดือนกันยายน 2562
ผู้จัดงานหวังว่าการประท้วงครั้งนี้จะประสบความสำเร็จมากกว่าทุกครั้งที่ผ่านมา โดยเชิญชวนให้คนทุกวัย ทุกสาขาอาชีพ มาร่วมการประท้วงไปกับกลุ่มนักเรียนด้วย นอกจากนี้ งานนี้ยังได้รับการสนับสนุนจากหลายหน่วยงาน ทั้งองค์กรอิสระ บริษัทเอกชน สมาคม และกลุ่มความเคลื่อนไหวทางสังคมต่าง ๆ อาทิ 350.org, Amnesty International, Extinction Rebellion, Greenpeace International, Oxfam, WWF, Patagonia, Ben & Jerry's, Lush, Atlassian, และองค์กรอื่นๆ อีกมากมาย
ในนครนิวยอร์ก โรงเรียนรัฐบาลได้ประกาศอนุญาตให้นักเรียนสามารถเข้าร่วมได้หากได้รับการอนุญาตจากผู้ปกครอง
ในออสเตรเลีย บริษัทเอกชนหลายแห่งก็สนับสนุนให้พนักงานเข้าร่วมการประท้วงในเมืองของตน และสนับสนุนให้ทุกบริษัทในประเทศมีส่วนร่วมด้วยเช่นกัน
เทเลซีน
เทเลซีน เป็นกระบวนการถ่ายโอนภาพเคลื่อนไหวจากฟิล์มลงสู่วิดิโอ และหมายรวมถึงอุปกรณ์ที่เกี่ยวข้องหลังการผลิตด้วย โดยการฉายฟิล์มลงบนอุปกรณ์วิดิโอทั่วไป อาทิโทรทัศน์ หรือเครื่องบันทึกเทปวิดิโอ(วีซีอาร์) หรือคอมพิวเตอร์ ทั้งนี้มักใช้ในการแปลงภาพยนตร์เพื่อจัดจำหน่ายในรูปแบบของสื่อวิดิโอ หรือพื่อเข้ากระบวนการจัดทำภาพยนตร์ที่ต้องใช้เครื่องมือวิดิโอในการดำเนินการ สำหรับในอุตสาหกรรมภาพยนตร์ เรียกโดยย่อว่า TK เนื่องจาก TC ถูกใช้เรียกรหัสกำหนดเวลาไปแล้ว.
ประวัติ
เมื่อการออกอากาศทางโทรทัศน์เริ่มได้รับความนิยม ผู้ผลิตรายการต้องการมากกว่าการออกอากาศสด โดยการกลับไปใช้เครื่องมือภาพยนตร์ ที่สามารถใช้เครื่องมือที่มีอาทิกล้องภาพยนตร์ ทำให้สามารถบันทึกรายการได้ก่อนเวลาออกอากาศได้ อย่างไรก็ตาม เนื่องจากอัตราการเคลื่อนไหวที่ต่างการของฟิล์มภาพยนตร์ (โดยทั่วไปจะเป็น 24 เฟรมต่อวินาที) กับโทรทัศน์ (30 หรือ 25 เฟรมต่อวินาที) ทำให้การฉายภาพยนตร์เข้าสู่กล้องโทรทัศน์โดยตรงจะเกิดปัญหาภาพกะพริบบนเฟรมของโทรทัศน์
แต่เดิม คิเนสโคปถูกนำมาใช้เพื่อแก้ปัญหานี้ โดยปรับความเร็วในการฉายให้สัมพันธ์กับความเร็วในการสแกนของโทรทัศน์ ทำให้สามารถฉายซ้ำเข้าสู่กล้องโทรทัศน์ได้โดยตรง ทำให้รายการที่ไม่ออกอากาศสดสามารถใช้กล้องภาพยนตร์ในการบันทึก และใช้อุปกรณ์ภาพยนตร์ในการปรับปรุงได้ตามปกติ และฉายกลับเข้าสู่โทรทัศน์ได้ ทำให้ปัญหาภาพกะพริบถูกกำจัดออก นอกจากนี้ยังสามารถใช้สไลด์หรือเครื่องฉายภาพได้ จึงมีการใช้การเลื่อนกระจกหรือปริซึมในการสลับภาพได้ ยิ่งไปกว่านั้นภาพสียังสามารถใช้ปริซึม หลอดภาพวิดิโอหลายตัว และฟิลเตอร์ในการแบ่งสีและจ่ายสีแดง เขียว และน้ำเงินเข้าสู่หลอดภาพแต่ละหลอดเพื่อการออกอากาศภาพสีได้
อย่างไรก็ตาม การแก้ปัญหาด้วยวิธีดังกล่าวก็ทำให้เกิดปัญหาอื่นตามมา การเร่งความเร็วให้สัมพันธ์กับความเร็วการฉายขของโทรทัศน์ จะเกิดปัญหาเสียงเร็วจนฟังไม่เข้าใจ ซึ่งจะเห็นได้ชัดเจนในระบบโทรทัศน์แบบ NTSC ซึ่งปัญหานี้แก้ไขได้ไม่ยาก โดยการเลือกฉายภาพสองเฟรมบนฟิล์มเป็นระยะ ในระบบโทรทัศน์แบบ NTSC ปัญหาอัตราเร็วไม่สัมพันธ์แก้ไขได้โดยการฉาย 2 เฟรมภาพยนตร์บน 4 เฟรมโทรทัศน์ อย่างไรก็ตาม วิธีนี้จำเป็นต้องแก้ปัญหาเสียงกระโดอันเนื่องมาจากการฉายนิ่งเป็นระยะ วิธีนี้ได้รับการยอมรับและเรียกว่า "2:3 pulldown" สำหรับระบบโทรทัศน์แบบ PAL ที่ใช้การฉายทุกๆ 2 เฟรมภาพยนตร์สู่ 3 เฟรมโทรทัศน์ ซึ่งทำให้ได้ภาพที่นุ่มนวลกว่า เรียกว่า "2:2 pulldown" ปัญหาก็คือ ภาพและเสียงก็จะเพิ่มขึ้นเล็กน้อย รวมทั้งระยะเวลาในการฉายลดลงเล็กน้อย
พระมหากษัตริย์เดนมาร์ก
พระมหากษัตริย์แห่งเดนมาร์ก คือสถาบันพระมหากษัตริย์ภายใต้รัฐธรรมนูญของราชอาณาจักรเดนมาร์ก โดยราชอาณาจักรนั้นรวมถึงดินแดนในประเทศเดนมาร์ก รวมถึงดินแดนปกครองตนเองต่าง ๆ ได้แก่ หมู่เกาะแฟโร และกรีนแลนด์
ราชอาณาจักรเดนมาร์กเริ่มก่อตั้งแต่สมัยศตวรรษที่ 8 โดยมีผู้ปกครองที่ถูกกล่าวถึงโดยหลักฐานทางประวัติศาสตร์ของชาวแฟรงก์ (และชาวฟรีเชียในเวลาต่อมา) เรียกผู้ปกครองว่า "กษัตริย์" ภายใต้การปกครองของพระเจ้ากัดเฟรดในปีค.ศ. 804 ราชอาณาจักรในปกครองอาจรวมถึงจังหวัดสำคัญในเดนมาร์กสมัยยุคกลาง ราชอาณาจักรเดนมาร์กในปัจจุบันนั้นก่อตั้งโดยการรวบรวมดินแดนโดยกษัตริย์ชาวไวกิง ได้แก่ พระเจ้ากอร์มดิโอลด์ และพระเจ้าฮารัลด์ บลูทูท ในศตวรรษที่ 10 แรกเริ่มนั้นใช้ระบบราชาธิปไตยโดยเลือกตั้ง และต่อมาได้เริ่มใช้เป็นแบบที่สืบสันตติวงศ์ในช่วงศตวรรษที่ 17 ในรัชสมัยของพระเจ้าเฟรเดอริกที่ 3 การเปลี่ยนผ่านมาเป็นราชาธิปไตยภายใต้รัฐธรรมนูญนั้นเกิดขึ้นเมื่อปีค.ศ. 1849 พร้อมกับการร่างรัฐธรรมนูญฉบับแรกที่เป็นประชาธิปไตยเพื่อแทนที่ธรรมนูญแบบสมบูรณาญาสิทธิราชย์ ในปัจจุบันราชวงศ์ที่ปกครองเดนมาร์กอยู่นั้นเป็นสาขาย่อยของราชวงศ์กลึคส์บวร์คซึ่งมีต้นกำเนิดมาจากชเลสวิช-ฮ็อลชไตน์ในเยอรมนีปัจจุบัน และเป็นราชวงศ์เดียวกันกับราชวงศ์นอร์เวย์ในปัจจุบัน และราชวงศ์กรีกในอดีต
พระมหากษัตริย์แห่งเดนมาร์กนั้นอยู่ภายใต้รัฐธรรมนูญ และดังนั้นบทบาทจึงบัญญัติและจำกัดไว้ตามรัฐธรรมนูญแห่งราชอาณาจักรเดนมาร์ก โดยตามรัฐธรรมนูญนั้นอำนาจบริหารของรัฐบาลเดนมาร์กนั้นมาจากพระราชอำนาจของพระมหากษัตริย์ ในทางปฏิบัติแล้วพระราชอำนาจนั้นจะถูกใช้โดยกฏหมายที่ตราขึ้นโดยรัฐสภาหรือบังคับใช้ภายในขอบเขตของจารีตรัฐธรรมนูญเท่านั้น บทบาทของพระมหากษัตริย์นั้นในทางปฏิบัติจะต้องปฏิบัติพระราชกรณียกิจที่เป็นกลางทางการเมือง อาทิเช่น พระราชทานเครื่องราชอิสริยาภรณ์ และแต่งตั้งนายกรัฐมนตรี โดยพระมหากษัตริย์และสมาชิกพระราชวงศ์มีพระราชกรณียกิจทางการจำนวนหนึ่ง รวมทั้งทางพิธีการต่างๆ และด้านการทูต
สมเด็จพระราชินีนาถมาร์เกรเธอที่ 2 เสด็จขึ้นเสวยราชย์ต่อจากพระราชบิดา สมเด็จพระเจ้าเฟรเดอริกที่ 9 เมืิ่อ 14 มกราคม ค.ศ. 1972 โดยทรงเป็นสมเด็จพระราชินีนาถพระองค์แรกของเดนมาร์กตั้งแต่สมเด็จพระราชินีนาถมาร์กาเร็ตที่ 1 ผู้ปกครองแห่งสแกนดิเนเวียในปีค.ศ. 1375-1412 ในสมัยสหภาพคาลมาร์ ตั้งแต่ปีค.ศ. 1513 เป็นต้นมาเป็นธรรมเนียมปฏิบัติเกี่ยวกับพระนามของพระมหากษัตริย์แห่งเดนมาร์กที่จะสลับไปมาระหว่าง "เฟรเดอริก" และ "คริสเตียน" โดยพระนาม "มาร์เกรเธอ" ได้ถูกใช้แทนที่พระนาม "คริสเตียน" และพระมหากษัตริย์พระองค์ถัดไป ซึ่งคือพระรัชทายาทพระองค์ปัจจุบัน เจ้าชายเฟรเดอริก มกุฎราชกุมารแห่งเดนมาร์ก
ช็อมซ็องแด
ช็อมซ็องแด เป็น หอดูดาว ในเมือง คย็องจู ประเทศเกาหลีใต้ ช็อมซ็องแด เป็นหอดูดาวที่เก่าแก่ที่สุดในเอเชีย   และอาจจะในโลกด้วย มันถูกสร้างขึ้นในศตวรรษที่ 7 ใน อาณาจักรชิลลา ซึ่งมีเมืองหลวงคือ ซอราโบล หรือ คย็องจู ในปัจจุบัน ช็อมซ็องแด ถูกกำหนดให้เป็น สมบัติแห่งชาติเกาหลีใต้ ลำดับที่ 31 เมื่อวันที่ 20 ธันวาคม ค.ศ. 1962 โดยจำลองจาก Jeomseongdae ของ แพ็กเจ ซึ่งปัจจุบันมีอยู่ในบันทึกทางประวัติศาสตร์เท่านั้น ช็อมซ็องแด มีอิทธิพลต่อการก่อสร้างหอดูดาว Senseidai ของญี่ปุ่นในปี ค.ศ. 675 และหอดูดาวของ Duke Zhou ในประเทศจีนในปี ค.ศ. 723
ประเทศมองโกเลีย
มองโกเลีย (Mongolia; Монгол Улс, มองโกเลียดั้งเดิม: มงกลอุลุส; ) เป็นประเทศในทวีปเอเชียที่ไม่มีทางออกสู่ทะเลที่ใหญ่เป็นอันดับที่สองของโลกรองจากประเทศคาซัคสถาน มีพรมแดนทางเหนือติดกับประเทศรัสเซีย และทางใต้ติดกับประเทศจีน มีพื้นที่ที่สามารถใช้สำหรับการเกษตรได้น้อยกว่าร้อยละหนึ่ง
ภูมิประเทศ
พื้นที่ส่วนใหญ่เป็นที่ราบทะเลทราย ทำให้เป็นประเทศที่มีประชากรเบาบางที่สุดในโลก
สมัยใหม่
มองโกเลียเคยเป็นศูนย์กลางของจักรวรรดิมองโกลในช่วงคริสต์ศตวรรษที่ 13 ซึ่งต่อมาได้ยึดอำนาจเข้าปกครองจีนในนามของราชวงศ์หยวนแต่ก็ต้องมาเสียอำนาจเมื่อราชวงศ์หมิงและราชวงศ์ชิงเข้ามามีอำนาจซึ่งทางมองโกเลียเองต้องอยู่ใต้อำนาจของราชวงศ์ดังกล่าวอีกด้วย
ศตวรรษที่ 20
มองโกเลียได้รับเอกราชจากสาธารณรัฐจีน เมื่อปี พ.ศ. 2464 (ค.ศ. 1921) จากการช่วยเหลือของสหภาพโซเวียตแต่ต้องสถาปนาการปกครองเป็นระบอบคอมมิวนิสต์ตามแบบประเทศเพื่อนบ้าน ลัทธิคอมมิวนิสต์สิ้นสุดหลังจาก การปฏิวัติประชาธิปไตย เมื่อปี พ.ศ. 2533 (ค.ศ. 1990) ปีเดียวกันกับการล่มสลายของสหภาพโซเวียต ซึ่งต่อมามองโกเลียได้นำระบอบประชาธิปไตยแบบรัฐสภามาใช้กับตน
ฝ่ายตุลาการ
ศาลสูงสุดคือ ศาลฎีกา (Supreme Court)
การแบ่งเขตการปกครอง
มองโกเลียแบ่งเขตออกเป็น 21 จังหวัด ซึ่งชาวมองโกลเรียกว่า aymag: ไอมัก (ตรงกับคำภาษาอังกฤษว่า prefecture) แต่เดิม มองโกเลียเป็นมณฑลของจีน จึงมีการแบ่งมองโกเลียเป็นเขตย่อยลงไปอีก แล้วยังคงเป็นเช่นนี้หลังจากที่มองโกเลียเป็นเอกราช
ความสัมพันธ์กับไทย
ไทยสถาปนาความสัมพันธ์ทางการทูตกับมองโกเลีย เมื่อวันที่ 5 มีนาคม 2517 โดยกำหนดให้สถานเอกอัครราชทูต ณ กรุงปักกิ่ง มีเขตอาณาครอบคลุมมองโกเลีย และแต่งตั้งให้เอกอัครราชทูต ณ กรุงปักกิ่ง ดำรงตำแหน่งเอกอัครราชทูต ณ กรุงอูลันบาตอร์อีกตำแหน่งหนึ่ง สำหรับฝ่ายมองโกเลียในช่วงแรกได้แต่งตั้งให้เอกอัครราชทูตมองโกเลีย ณ เวียงจันทน์ ดำรงตำแหน่งเอกอัครราชทูตมองโกเลียประจำประเทศไทยอีกตำแหน่งหนึ่ง ต่อมาเมื่อวันที่ 16 กุมภาพันธ์ 2543 มองโกเลียได้เปิดสถานเอกอัครราชทูตประจำประเทศไทยขึ้น มีนาย Luvsandorj Bayart เป็นเอกอัครราชทูตมองโกเลียคนแรก ความสัมพันธ์ระหว่างไทยกับมองโกเลียโดยทั่วไปดำเนินไปอย่างราบรื่น แม้มองโกเลียไม่ใช่ประเทศสำคัญในเชิงยุทธศาสตร์ของไทย และสองฝ่ายยังไม่มีความร่วมมือที่เข้มข้นระหว่างกัน แต่ไทยและมองโกเลียพยายามรักษาการปฏิสัมพันธ์ระหว่างกันเพื่อเป็นช่องทางการหารือและแลกเปลี่ยนข้อคิดเห็นอย่างต่อเนื่อง โดยไทยให้ความสำคัญในการให้ความช่วยเหลือเพื่อการพัฒนาแก่มองโกเลีย โดยคำนึงว่ามองโกเลียเป็นประเทศด้อยพัฒนาที่ไม่มีทางออกทะเล และนักลงทุนไทยเริ่มรุกเข้าไปลงทุนที่มองโกเลีย โดยเฉพาะในสาขาเหมืองแร่ในช่วง 1-2 ปีที่ผ่านมา มองโกเลีย สนับสนุนไทยด้วยดีในเวทีระหว่างประเทศ และให้ความสำคัญต่อประเทศไทย ในฐานะที่เป็นประเทศที่ประสบความสำเร็จด้านการพัฒนาทางเศรษฐกิจ และมีบทบาทโดดเด่นในเวทีระหว่างประเทศ จึงประสงค์จะแลกเปลี่ยนประสบการณ์เพื่อนำไปประยุกต์ใช้ในการพัฒนาประเทศ รวมทั้งต้องการให้ไทยเป็นพันธมิตรกับมองโกเลียในกรอบความร่วมมือต่าง ๆ
ด้านการเมือง
ที่ผ่านมา มีความร่วมมือกันไม่มากนักแต่ได้เริ่มขยายตัวเพิ่มขึ้น เมื่อมองโกเลียได้เข้าร่วมสังเกตการณ์ในการฝึกคอบร้าโกลด์ เมื่อปี 2545 นอกจากนี้ สภาความมั่นคงแห่งชาติมองโกเลีย ได้เสนอให้มีความร่วมมือกับสภาความมั่นคงแห่งชาติของไทย เพื่อความร่วมมือด้านการแลกเปลี่ยนข้อมูลข่าวสาร และปรึกษาหารือในประเด็นที่อยู่ในความสนใจร่วมกัน โดยได้ส่งร่างบันทึกความเข้าใจ ว่าด้วยความร่วมมือระหว่างหน่วยงานทั้งสองให้ฝ่ายไทยพิจารณา เมื่อวันที่ 25 เมษายน 2555 ในช่วง 2-3 ปีที่ผ่านมาไทยกับมองโกเลียมีการแลกเปลี่ยนการเยือน และการพบหารือระดับสูงเพิ่มมากขึ้นและนายกรัฐมนตรี ได้พบหารือกับประธานาธิบดีมองโกเลียในช่วงการประชุมเอเชียยุโรป (ASEM) ครั้งที่ 9 เมื่อเดือนพฤศจิกายน 2555 และนายกรัฐมนตรีเยือนมองโกเลียอย่างเป็นทางการ และเข้าร่วมประชุมระดับรัฐมนตรีของประชาคมประชาธิปไตย (Community of Democracies) ครั้งที่ 7 ระหว่างวันที่ 27-29 เมษายน 2556 สภาความมั่นคงแห่งชาติมองโกเลีย ได้เสนอให้มีความร่วมมือกับสำนักงานสภาความมั่นคงแห่งชาติของไทย เพื่อความร่วมมือในด้านการแลกเปลี่ยนข้อมูลข่าวสาร และปรึกษาหารือในประเด็นที่มีความสนใจร่วมกัน โดยทั้งสองฝ่ายเห็นชอบในร่างความร่วมมือดังกล่าวแล้ว และอยู่ในขั้นตอนการพิจารณาการลงนาม เมื่อวันที่ 28 สิงหาคม 2555 รัฐมนตรีว่าการกระทรวงการต่างประเทศ ได้หารือทวิภาคีกับ นายลูฟซันวันดันโบล์ด รัฐมนตรีว่าการกระทรวงการต่างประเทศและการค้ามองโกเลีย ระหว่างการประชุมสุดยอดผู้นำกลุ่มประเทศไม่ฝักฝ่ายใด (NAM) ครั้งที่ 16 ที่กรุงเตหะราน ไทยกับมองโกเลีย ยังมีความร่วมมือมากขึ้นในกรอบรัฐสภา ผ่านกลุ่มมิตรภาพรัฐสภาไทย-มองโกเลีย โดยล่าสุด เมื่อวันที่ 26-30 ตุลาคม 2556 รองประธานสภาผู้แทนราษฎร คนที่ 1 (นายเจริญ จรรย์โกมล) และคณะได้เดินทางเยือนมองโกเลีย
ด้านเศรษฐกิจ
การค้าระหว่างไทย-มองโกเลีย ยังมีปริมาณไม่มากนัก แต่ก็มีอัตราการขยายตัวอย่างต่อเนื่องโดยการค้าไทย-มองโกเลียตลอดปี 2554 มีมูลค่ารวม 18.05 ล้านดอลลาร์สหรัฐ มากกว่าปี 2553 ร้อยละ 30 แบ่งเป็นไทยส่งออก 12.73 ล้านดอลลาร์สหรัฐ และนำเข้า 5.32 ล้านดอลลาร์สหรัฐ เพิ่มขึ้นจากปี 2553 ร้อยละ 32.64 และร้อยละ 26.17 ตามลำดับ ระหว่างเดือนมกราคม - กันยายน 2556 มีมูลค่าการค้ารวม 12.04 ล้านดอลลาร์สหรัฐ เพิ่มขึ้นร้อยละ 24.96 ส่วนในปี 2555 มีมูลค่าการค้ารวม 13.69 ล้านดอลลาร์สหรัฐ (ไทยส่งออก 13.23 ล้านดอลลาร์สหรัฐ และนำเข้า 0.46 ล้านดอลลาร์สหรัฐ) สินค้าส่งออกที่สำคัญของไทย ได้แก่ รถยนต์ อุปกรณ์และส่วนประกอบ กระดาษและผลิตภัณฑ์กระดาษ ผลิตภัณฑ์อะลูมิเนียม ตู้เย็น ตู้แช่แข็งและส่วนประกอบ สินค้านำเข้าที่สำคัญของไทย ได้แก่ สินแร่โลหะ เศษโลหะ แร่และผลิตภัณฑ์จากแร่ เสื้อผ้าสำเร็จรูป ชา กาแฟ เครื่องเทศ
ผู้ประกอบการไทยสนใจการลงทุนในมองโกเลียมากขึ้น นอกจากนี้ ระหว่างการเยือนไทยอย่างเป็นทางการของรัฐมนตรีว่าการกระทรวงการต่างประเทศและการค้ามองโกเลีย เมื่อเดือนธันวาคม 2553 ฝ่ายไทยและฝ่ายมองโกเลียได้ร่วมกันจัดกิจกรรมสัมมนาและจับคู่ธุรกิจไทย-มองโกเลีย ที่กรุงเทพฯ ฝ่ายไทยมีความสนใจลงทุนในมองโกเลียในด้านเหมืองแร่ การก่อสร้างและสาธารณูปโภคขั้นพื้นฐาน ธุรกิจท่องเที่ยว สปา ปัจจุบันบริษัท บ้านปู จำกัด (มหาชน) ลงทุนในกิจการเหมืองถ่านหิน และจัดตั้งสำนักงานในมองโกเลีย เมื่อเดือนกรกฎาคม 2554 ส่วนมองโกเลียไม่มีการลงทุนในไทย การลงทุนของไทยในมองโกเลียนั้นยังมีจำกัด เนื่องจากเป็นตลาดเล็ก ข้อมูลข่าวสารด้านการตลาดจำกัด และไม่มีเที่ยวบินตรงจากไทย อย่างไรก็ดีภาคเอกชนไทย เริ่มสนใจเข้าไปลงทุนในสาขาอุตสาหกรรมเหมืองแร่ อย่างเช่น บริษัทบ้านปู ที่ได้กล่าวเอาไว้ข้างต้น
โครงสร้าง
เนื่องจากมองโกเลียอยู่ภายใต้อิทธิพลของสหภาพโซเวียตมาตั้งแต่ปี 2467 และมีการค้ากับสหภาพโซเวียตประมาณร้อยละ 85 ของมูลค่าการค้าทั้งหมด ต่อมาเมื่อมีการเปลี่ยนแปลงทางการเมืองในสหภาพโซเวียต ส่งผลให้ความสัมพันธ์ด้านเศรษฐกิจของทั้งสองประเทศลดลงตั้งแต่ปี 2534 มีผลกระทบทำให้เกิดวิกฤตเศรษฐกิจขึ้นในมองโกเลีย วิกฤตการณ์ทางเศรษฐกิจดังกล่าว เกิดขึ้นในช่วงที่มองโกเลียกำลังเปลี่ยนแปลงการปกครองจากระบบสังคมนิยมมาสู่ระบบตลาดเสรี ทำให้มองโกเลียเร่งเปิดประตูสู่นานาชาติมากขึ้นภายใต้ระบบตลาดเสรีในปัจจุบัน มองโกเลียได้ดำเนินนโยบายเปิดกว้างเพื่อให้เกิดการค้า การลงทุน และการจ้างงานมากยิ่งขึ้น ส่งผลให้ภาวะเศรษฐกิจเปลี่ยนแปลงไปมาก
เชื้อชาติ
เป็นชาวมองโกลร้อยละ 90, ชาวคาซัคร้อยละ 4, ชาวรัสเซียร้อยละ 2, ชาวจีนร้อยละ 2 และอื่น ๆ ร้อยละ 2
ภาษา
ปัจจุบันมีผู้พูดภาษามองโกลร้อยละ 95 ของประชากรในประเทศ (ส่วนมากใช้ภาษามองโกลสำเนียงคัลคา)
วิถีชีวิต
ชาวมองโกลจะอาศัยอยู่สิ่งที่เรียกว่า "เกอร์" ที่สามารถรื้อถอนได้ง่าย และชาวมองโกลส่วนใหญ่เป็นพวกเร่ร่อน ในปีหนึ่งชาวมองโกลจะย้ายที่อยู่ไปเรื่อย ๆ ถึง 20 ครั้ง
ไซ (อุปกรณ์จับปลา)
ไซ เป็นเครื่องมือดักสัตว์น้ำ โดยมากดักปลาในกลุ่มปลาเล็กปลาน้อย ใช้งานในแหล่งน้ำไม่ลึก มักเป็นแหล่งน้ำไหลและเป็นการเปิดช่องระบายน้ำเข้าออกตามบิ้งนาคันนา ไซมีหลายรูปทรง ตั้งชื่อตามรูปทรงนั้น เช่น ไซปากแตร สานเป็นรูปกรวยปากไซบานออกเป็นรูปปากแตร ไซท่อ สานคล้ายท่อดักปลา หรืออาจตั้งชื่อตามวัตถุประสงค์ เช่น ไซสองหน้า มีช่อง 2 ด้าน ไซลอย ใช้วางลอยในช่วงน้ำตื้น ๆ แหวกกอข้าวหรือกอหญ้า วางแช่น้ำไว้ ไซปลากระดี่ ใช้ดักปลากระดี่ ไซกบ สานเป็นลายขัดตาสี่เหลี่ยมรูปทรงกระบอก ใช้ดักกบ ไซโป้ง สานก้นโป่งเล็กน้อย แม้ว่าจะมีรูปลักษณ์ที่ต่างกัน แต่มีลักษณะร่วมกันคือ สานเป็นทรงกระบอกและทำปากทางเข้าเป็นงาแซง (ซี่ไม้เสี้ยมปลายแปลม รูปทรงคล้ายกรวยที่บีบแบน ๆ ทำให้ปลาเข้าได้ แต่ว่ายสวนความคมของปลายไม้ออกมาไม่ได้)
ไซต่าง ๆ มักไม่ต้องใช้เหยื่อเพราะจะดักปลาที่ต้องไหลในกระแสน้ำ เว้นแต่ไซกบที่ต้องมีเหยื่ออย่างลูกปลา ลูกปู
ริวเซย์ โนะ ร็อคแมน (วิดีโอเกม)
ริวเซย์ โนะ ร็อคแมน หรือ เมกาแมนสตาร์ฟอร์ซ (Mega Man Star Force) เป็นวิดีโอเกมประเภทเกมเล่นตามบทบาทจากประเทศญี่ปุ่น เป็นเกมที่เล่นด้วยนินเทนโดดีเอส ซึ่งอยู่ในเกมชุดร็อคแมนและเป็นเกมแรกสุดในซีรีส์เกมริวเซย์โนะร็อคแมน ผลิตโดยแคปคอม โดยวางจำหน่ายในวันที่ 14 ธันวาคม ค.ศ. 2006 ที่ประเทศญี่ปุ่น และ 7 สิงหาคม ค.ศ. 2007 ที่สหรัฐอเมริกา โดยตัวเกมออกวางจำหน่าย 3 เวอร์ชัน ได้แก่ เลโอ, ดราก้อนและเพกาซัส อย่างไรก็ตาม เวอร์ชันดราก้อนเป็นรุ่นพิเศษในอเมริกาเหนือผ่านทางเกมสต็อปสโตร์ ในขณะที่สหราชอาณาจักร มีเวอร์ชันเพกาซัสผ่านทาง Play.com โดยแต่ละเวอร์ชันจะแตกต่างกันที่ตัวละครที่ชื่อว่า "ผู้ดูแลดาวเทียม" ซึ่งผู้เล่นจะได้สู้กับตัวละครที่ต่างกันออกไปในแต่ละเวอร์ชัน รวมถึงระบบเปลี่ยนร่างซึ่งร็อคแมนจะเปลี่ยนร่างได้ต่างกันตามแต่ละเวอร์ชัน อย่างไรก็ตามผู้เล่นสามารถเปลี่ยนเป็นร่างของเวอร์ชันอื่นได้โดยใช้ระบบบราเธอร์แบนด์
ตรงกันข้ามกับร็อคแมนเอ็กเซ่ ที่ตัวละครเกือบทุกตัวในเกมจะเป็นเน็ตนาวิซึ่งมีชื่อและรูปร่างมาจากเหล่าบอส (Robot Master) มาจากเกมร็อคแมนคลาสสิก (รวมถึงธรรมเนียมที่ตัวละครจะต้องมีคำว่า man ลงท้าย) ในเกมริวเซย์โนะร็อคแมน ตัวละครส่วนมากจะเป็นมนุษย์โลกที่ทำการรวมร่างกับสิ่งมีชีวิตในรูปคลื่นแม่เหล็กไฟฟ้าจากดาว FM (FM-ian) ซึ่งเข้าไปปั่นป่วนอุปกรณ์ไฟฟ้าต่างๆ ผ่านทางโลกคลื่นแม่เหล็กไฟฟ้า โดยชื่อของตัวละครจะมาจากหมู่ดาวต่างๆ ในอวกาศ ส่วนเกมภาคต่อที่มีชื่อว่า ริวเซย์โนะร็อคแมน 2 ได้ออกจำหน่ายวันที่ 22 พฤศจิกายน ค.ศ. 2007
การต่อสู้
ริวเซย์ โนะ ร็อคแมน เป็นเกมเล่นตามบทบาท (RPG) ในลักษณะที่คล้ายคลึงกับร็อคแมนเอ็กเซ่ โดยมีกราฟิกในเกมปกติ เช่น ตัวละคร ฉากหลัง เป็นภาพมุมมองไอโซเมตริก (isometric) แต่ฉากต่อสู้จะเป็นภาพสามมิติ โดยมีมุมมองจากทางด้านหลังของร็อคแมน ร็อคแมนจะเคลื่อนที่ได้เพียงสองทิศทางคือซ้ายและขวา ในขณะที่คู่ต่อสู้กลับมีพื้นที่กว้างขวาง ทำให้การหลบหลีกทำได้ยาก แต่ร็อคแมนก็มีความสามารถใหม่ๆ โดยสามารถบล็อกการโจมตีจากคู่ต่อสู้และล็อกทิศทางสำหรับโจมตีได้ ร็อคแมนจะมีพลังชีวิต (HP) เป็นตัวเลข โดยถ้าถูกโจมตี พลังชีวิตก็จะลดลง และร็อคแมนจะตายเมื่อพลังชีวิตลดลงเป็นศูนย์ ทำให้เกมโอเวอร์ แต่ร็อคแมนก็สามารถฟื้นพลังชีวิตได้โดยวิธีต่างๆ ทั้งระหว่างการต่อสู้และหลังการต่อสู้
ผู้เล่นจะสามารถเก็บแบทเทิลการ์ด (Battle Card) ได้ตลอดทั้งเกม และจะต้องจัดเข้า Folder ให้เหมาะสมสำหรับใช้ในการต่อสู้ เมื่อเริ่มการต่อสู้แต่ละครั้ง หรือเมื่อ Custom Gauge เต็ม ผู้เล่นจะมีโอการเลือกการ์ดที่สุ่มขึ้นมาให้ เพื่อใช้สำหรับโจมตี ป้องกัน ปรับแต่งพื้นที่ต่อสู้ หรือเพิ่มพลังชีวิต การ์ดบางกลุ่มสามารถทำมารวมกันเพื่อให้การโจมตีรุนแรงขึ้นได้ และเช่นเดียวกับร็อคแมนเอ็กเซ่ การ์ดจะแบ่งเป็น 3 ระดับ ตามคุณสมบัติและความหายาก (Standard Mega และ Giga) ซึ่งการจัดการ์ดเข้า Folder จะจำกัดจำนวนการ์ดในบางระดับเอาไว้ คุณสมบัติพิเศษอีกอย่างหนึ่งของเกมนี้คือ ผู้เล่นสามารถเลือกการ์ดบางการ์ดให้เป็น Favorite ได้ และเพื่อนคนอื่นที่เชื่อมต่อกับเราทางระบบ Wi-Fi จะสามารถนำการ์ดที่เป็น Favorite ของเราไปใช้ได้โดยระบบสุ่ม
แทนที่จะใช้การ์ดโจมตี ผู้เล่นอาจจะใช้ Mega Buster (ปืนธรรมดา) โจมตีได้ตลอดการต่อสู้ และระหว่างเกม ผู้เล่นสามารถเก็บอุปกรณ์อัปเกรดต่างๆ ให้วอร์ร็อคเพื่อเพิ่มประสิทธิภาพของ Mega Buster ทั้งพลัง ความเร็ว และการชาร์จ ผู้เล่นสามารถปล่อย Mega Buster ไว้พักหนึ่ง เพื่อให้ชาร์จอัตโนมัติและยิงกระสุนที่รุนแรงขึ้น แต่ผู้เล่นสามารถกดปุ่มค้างไว้เพื่อยิงแบบรัวๆ แทนก็ได้ เมื่อการต่อสู้จบลง เกมจะแสดงระดับความสามารถในการโจมตีให้ดู โดยวัดจากปัจจัยหลายอย่างเช่นความเร็ว และความรุนแรงในการโจมตี ยิ่งได้ระดับที่ดีมากเท่าไร ก็จะได้ของรางวัลที่ดีมากขึ้นเท่านั้น (เช่น เซนนี (เงิน) จำนวนมากๆ หรือแบทเทิลการ์ดที่หายาก)
หากผู้เล่นสามารถโจมตีได้ 300 HP ขึ้นไปในการโจมตี 1 ตาสำหรับหัวหน้าระดับ SP ผู้เล่นจะได้บันทึก combo รูปแบบการโจมตีนั้นเป็น Best Combo ซึ่งสามารถไปซื้อการ์ดที่มีลักษณะ combo รูปแบบการโจมตีเหมือนกันทุกประการได้ในภายหลัง
ริวเซย์โนะร็อคแมนยังคงใช้ระบบธาตุในการโจมตี ในเกมจะมี 4 ธาตุ คือ Heat (ไฟ) Aqua (น้ำ) Elec (ไฟฟ้า) Wood (ไม้) โดยคู่ต่อสู้บางตัว และร็อคแมนบางร่าง จะมีธาตุประจำตัวอยู่ หากถูกโจมตีด้วยธาตุที่เหนือกว่า พลังจะลดลงเป็นสองเท่า ลำดับคือ Heat แพ้ Aqua แพ้ Elec แพ้ Wood แพ้ Heat
สถานีสามแยกบางใหญ่
สถานีสามแยกบางใหญ่ (Sam Yaek Bang Yai station; รหัส: PP03) เป็นสถานีรถไฟลอยฟ้าในเส้นทางรถไฟฟ้ามหานคร สายฉลองรัชธรรม ที่ถนนรัตนาธิเบศร์ อำเภอบางใหญ่และอำเภอบางบัวทอง จังหวัดนนทบุรี ตั้งอยู่บริเวณเขตที่มีชุมชนอยู่อาศัยหนาแน่นเพราะมีหมู่บ้านหลายหมู่บ้าน และมีอาคารจอดแล้วจรซึ่งสามารถจอดรถได้ 1,296 คัน
ที่ตั้ง
ถนนรัตนาธิเบศร์ หมู่ที่ 7 บ้านคลองบางเดื่อ ตำบลเสาธงหิน อำเภอบางใหญ่ และหมู่ที่ 15 บ้านรุ่งเรือง ตำบลบางรักพัฒนา อำเภอบางบัวทอง จังหวัดนนทบุรี
รายละเอียดสถานี
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าสถานีในเส้นทางรถไฟฟ้าสายสีม่วง
รูปแบบของสถานี
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร ประกอบด้วยชั้นขายบัตรโดยสารและชานชาลา
ทางเข้า–ออกสถานี
มีทางขึ้น–ลง 4 แห่ง มีลิฟต์ 2 ทางขึ้น–ลง มีบันไดเลื่อนทุกทางขึ้น–ลง
ประเทศรัสเซียในโอลิมปิก
ประเทศรัสเซีย เข้าร่วมแข่งขันกีฬาโอลิมปิกครั้งแรกในโอลิมปิกฤดูหนาว 1994 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศรัสเซีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ RUS
นับตั้งแต่ประเทศรัสเซียส่งนักกีฬาเข้าร่วมการแข่งขันโอลิมปิกครั้งแรก นักกีฬารัสเซียได้รับเหรียญรางวัลรวมทั้งหมด 546 เหรียญ โดยแบ่งเป็น 195 เหรียญทอง 164 เหรียญเงิน 187 เหรียญทองแดง
กีฬาจักรยานในกีฬาแห่งชาติ ครั้งที่ 46
จังหวัดที่เข้าร่วม
มีนักกีฬาเข้าร่วมแข่งทั้งหมด 230 ราย จาก 44 จังหวัดและ 1 เขตการปกครองพิเศษในกีฬาจักรยานในกีฬาแห่งชาติ ครั้งที่ 46:
ภาษาฟรีเชียซาเทอร์ลันท์
ภาษาฟรีเชียซาเทอร์ลันท์ (ฟรีเชียซาเทอร์ลันท์: Seeltersk) เป็นภาษาสุดท้ายที่ยังมีผู้พูดอยู่ของกลุ่มภาษาฟรีเชียตะวันออก มีความใกล้ชิดกับภาษาฟรีเชียอื่น ๆ ได้แก่ ภาษาฟรีเชียเหนือที่พูดในเยอรมนีเช่นเดียวกัน และภาษาฟรีเชียตะวันตกที่พูดในเนเธอร์แลนด์
จังหวัดสมุทรสงครามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
'''การเลือกตั้งสมาชิกสภาผู้แทนราษฎรจังหวัดสมุทรสงคราม พ.ศ. 2554''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 1 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสมุทรสงคราม
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดสมุทรสงครามทั้งจังหวัด
สุทัศน์ ยกส้าน
ศาสตราจารย์ สุทัศน์ ยกส้าน ( เกิด 10 กรกฎาคม พ.ศ. 2488)  นักวิทยาศาสตร์  นักฟิสิกส์ และนักเขียนชาวไทย มีผลงานวิจัยโดดเด่นในด้านฟิสิกส์ทฤษฎี ในการอธิบายสมบัติพื้นฐานบางประการของสภาพตัวนำยิ่งยวด และได้รับรางวัลรางวัลนักวิทยาศาสตร์ดีเด่น ประจำปี พ.ศ. 2530 ในสาขาฟิสิกส์ทฤษฎี ปัจจุบันดำรงตำแหน่งเป็น ราชบัณฑิตสาขาวิชาฟิสิกส์ ผู้เชี่ยวชาญพิเศษสสวท และกรรมการผู้ทรงคุณวุฒิด้านวิทยาศาสตร์และเทคโนโลยีในคณะกรรมการติดตามและประเมินผลการสนับสนุนการวิจัย
ประวัติและการศึกษา
สุทัศน์ ยกส้าน เกิดที่จังหวัดตรัง เป็นบุตรคนที่ 3 ใน 7 คน ของนายยงจินต์ และนางจุ้ยหิ้น ยกส้าน บิดาเป็นพ่อค้าเชื้อสายจีน เขาได้เรียนในระดับประถมศึกษา และมัธยมศึกษาตอนต้น ที่โรงเรียนในจังหวัดตรัง และเดินทางมาศึกษาต่อในระดับชั้นมัธยมศึกษาตอนปลายโรงเรียนเตรียมอุดมศึกษา ในปี พ.ศ. 2504- พ.ศ. 2506 และสามารถสอบเข้าเรียนระดับมหาวิทยาลัยที่ คณะวิทยาศาสตร์ มหาวิทยาลัยแพทย์ศาสตร์ 2 ปีก่อน ได้รับทุนไปศึกษาต่อในระดับปริญญาตรี และปริญญาโทสาขาฟิสิกส์จากอิมพิเรียลคอลเลจลอนดอน สหราชอาณาจักร   ก่อนกลับมาเป็น อาจารย์ มหาวิทยาลัยศรีนครินทรวิโรฒ (ประสานมิตร) ก่อนได้รับทุนการศึกษาไปเรียนต่อ ปริญญาโท และปริญญาเอกทางด้านฟิสิกส์ของแข็งภาคทฤษฎีจากมหาวิทยาลัยแคลิฟอร์เนีย ริเวอร์ไซด์ สหรัฐอเมริกา
ผลงานวิจัย
ศาสตราจารย์ ดร. สุทัศน์ ยกส้าน มีผลงานวิจัยที่ลงพิมพ์ในวารสารต่างประเทศถึง 37 เรื่องได้รับการยอมรับเข้าเป็นสมาชิกในสมาคมวิชาการระดับนานาชาติ อาทิเช่น
ตำบลทุ่งศรี
ตำบลทุ่งศรี เป็นตำบลหนึ่งในอำเภอร้องกวาง จังหวัดแพร่ ปัจจุบันอยู่ในเขตเทศบาลตำบลร้องกวาง
ที่ตั้ง
ทิศเหนือติดต่อตำบลร้องกวาง อำเภอร้องกวาง ทิศตะวันออกติดต่อตำบลไผ่โทน อำเภอร้องกวาง ทิศใต้ติดต่อตำบลร้องเข็ม อำเภอร้องกวาง ทิศตะวันตกติดต่อตำบลร้องเข็ม และตำบลแม่ยางตาล อำเภอร้องกวาง
การปกครองภูมิภาค
ตำบลทุ่งศรีแบ่งออกเป็น 5 หมู่คือ
การปกครองส่วนท้องถิ่น
แบ่งการปกครองเป็น 1 เทศบาลตำบล คือ เทศบาลตำบลร้องกวาง มีพื้นที่ครอบคลุมตำบลทุ่งศรีทั้งหมด
ราชอาณาจักรเยรูซาเลม
ราชอาณาจักรเยรูซาเลม หรือ ราชอาณาจักรละตินเยรูซาเลม (Kingdom of Jerusalem หรือ Latin Kingdom of Jerusalem) เป็นอาณาจักรคริสเตียนที่ก่อตั้งในบริเวณลว้าน (Levant) ในปี ค.ศ. 1099 หลังสงครามครูเสดครั้งที่ 1 และยืนยงต่อมาร่วมสองร้อยปีจนถึงปี ค.ศ. 1291 เมื่อเอเคอร์ดินแดนสุดท้ายที่เป็นของอาณาจักรถูกทำลายโดยมามลุค (Mamluk)
ในระยะแรกราชอาณาจักรเป็นเพียงกลุ่มเมืองใหญ่และเล็กที่รวมตัวกันอย่างหลวม ๆ ระหว่างสงครามครูเสด ในสมัยที่รุ่งเรืองที่สุดอาณาบริเวณที่ปัจจุบันคืออิสราเอล และอาณาดินแดนปาเลสไตน์ (Palestinian territory) ที่ครอบคลุมตั้งแต่บริเวณเลบานอนปัจจุบันไปจนถึงทางเหนือของทะเลทรายไซนายทางด้านใต้ ไปยังจอร์แดน และซีเรียทางด้านตะวันออก ระหว่างนั้นก็มีการพยายามที่จะขยายดินแดนไปยังฟาติมิยะห์ (Fatimid) อียิปต์ นอกจากนั้นพระมหากษัตริย์ของราชอาณาจักรเยรูซาเลมก็ยังมีอำนาจบางอย่างเหนืออาณาจักรครูเสดอื่น ๆ, ตริโปลี, อันติโอค, และเอเดสสา
ประเพณีและระบบต่างที่ใช้ในอาณาจักรนำมาจากยุโรปตะวันตกกับนักการสงครามครูเสด ระบบการปกครองและความเกี่ยวดองกับยุโรปเป็นไปตลอดอายุของอาณาจักร แต่เมื่อเทียบกับอาณาจักรในยุโรปแล้วราชอาณาจักรเยรูซาเลมก็เป็นเพียงอาณาจักรที่ค่อนข้างเล็กและมักจะขาดการหนุนหลังทางด้านการเงินและทางการทหารจากยุโรป ราชอาณาจักรเยรูซาเลมมีความสัมพันธ์ใกล้ชิดกับราชอาณาจักรข้างเคียงมากกว่าเช่นราชอาณาจักรอาร์มิเนียแห่งซิลิเซีย (Armenian Kingdom of Cilicia) และจักรวรรดิไบแซนไทน์ ที่ได้รับอิทธิพลตะวันออกมา นอกจากนั้นก็ยังได้รับอิทธิพลจากระบบมุสลิม แต่ทางด้านสังคมแล้วผู้อาศัยอยู่ในราชอาณาจักรจากยุโรปตะวันตกแทบไม่มีการติดต่อกับมุสลิมหรือชนคริสเตียนท้องถิ่นที่ปกครองเลย
เปาลู ฟึไรรา
เปาลู รึนาตู รึโบชู ฟึไรรา (Paulo Renato Rebocho Ferreira) เป็นอดีตนักฟุตบอลอาชีพชาวโปรตุเกส เกิดเมื่อวันที่ 18 มกราคม ค.ศ. 1979 ที่เมืองกัชไกช์ ประเทศโปรตุเกส
ฟึไรราเคยเป็นนักฟุตบอลในทีมชาติโปรตุเกส ตำแหน่งแบ็กขวา แต่ในบางครั้งก็เล่นแบ็กซ้ายและกองหลังกลาง เขาย้ายจากโปร์ตูมาร่วมทีมเชลซีใน ค.ศ. 2004 เมื่อโชเซ มูรีนโย คว้าตัวเขามาด้วยค่าตัว 13.2 ล้านปอนด์ โดยที่ก่อนหน้านั้นทั้งคู่พึ่งคว้าแชมป์ยูฟ่าแชมเปียนส์ลีกและลีกสูงสุดของโปรตุเกสด้วยกันที่โปร์ตู ฟึไรรามีส่วนสำคัญที่ทำให้แนวรับเชลซีเหนียวแน่นมากในฤดูกาลแรกที่เขาย้ายมา แม้ว่าจะมีอาการบาดเจ็บรบกวนช่วงท้ายฤดูกาล เขาก็ช่วยให้เชลซีคว้าแชมป์ได้เป็นครั้งแรกในรอบ 50 ปีและทำสถิติเสียประตูน้อยที่สุด
ฤดูกาลที่ 2 ของฟึไรรา เขาได้รับโอกาสลงสนามไม่มากนัก โดยตำแหน่งแบ็กขวานั้นมักจะเป็นกัลลาสหรือเจเรมีที่ได้ลง แต่เขายังเป็นตัวเลือกแรกในแชมเปียนส์ลีกและทำประตูแรกกับเชลซีได้ในเกมเอฟเอคัพกับโคลชิสเตอร์
ในเดือนสิงหาคม ค.ศ. 2006 กัลลาสย้ายออกจากทีมไปและคาลิด บูลารูซย้ายเข้ามาแทน ช่วงต้นฤดูกาล 2006/07 บูลารูซยึดตำแหน่งแบ็กขวาตัวจริงไว้ได้ แต่ต่อมาฟึไรราทวงตำแหน่งคืนได้สำเร็จและมีส่วนสำคัญในการหยุดคริสเตียโน โรนัลโดในเอฟเอคัพนัดชิง
ในยุคของอัฟรัม กรันต์ ฟึไรราสลับกันลงในตำแหน่งแบ็กขวากับจูเลียโน เบลเลตตี ที่พึ่งย้ายมาร่วมทีม และลงเล่นเป็นแบ็กซ้ายในเวลาที่แอชลีย์ โคล และเวยน์ บริดจ์ ได้รับบาดเจ็บพร้อมกัน ในช่วงท้ายฤดูกาลเป็นเบลเลตตีที่เล่นเกมรุกได้ดีกว่าได้ลงสนามอย่างต่อเนื่อง แต่ในนัดชิงยูฟ่าแชมเปียนส์ลีกกลับเป็นเอสเซียงที่เล่นเป็นแบ็กขวา ส่วนฟึไรราไม่มีชื่อแม้กระทั่งในม้านั่งสำรอง
ฟึไรราต่อสัญญาไปอีก 5 ปีในเดือนกุมภาพันธ์ ค.ศ. 2008 ภายใต้การคุมทีมของลูอิส ฟีลีปี สโกลารี ที่เคยร่วมงานกันในทีมชาติโปรตุเกสมาก่อน ฟึไรรากลับได้ลงสนามเพียง 7 นาทีโดยเป็นตัวสำรองแทนชูเซ โบซิงกวา ในนัดเปิดฤดูกาล
เขาต้องรอถึงยุคของคืส ฮิดดิงก์ในเดือนกุมภาพันธ์ ค.ศ. 2009 กว่าจะได้ลงเป็นตัวจริงในตำแหน่งแบ็กซ้ายแทนที่แอชลีย์ โคล ขณะนั้นดูเหมือนว่าตัวเลือกแรก ๆ ในตำแหน่งแบ็กขวาจะเป็นของโบซิงกวาและกองหลังสารพัดประโยชน์อย่างอีวานอวิช รวมไปถึงในทีมชาติโปรตุเกสก็เป็นโบซิงกวาที่ยึดตำแหน่งแบ็กขวาไว้
อ้างอิง
1979
ดิ ไอดอล โปรเจ็คท์
ดิ ไอดอล โปรเจกต์ (The idol Project) เป็นรายการเรีลลิตี้กึ่งเรียลลิตี้ เพื่อค้นหานักแสดงหน้าใหม่ของเมืองไทย จัดขึ้นเป็นครั้งแรกปี 2552 ผลิตโดย บริษัทไวลายโซไซตี้ จำกัด ซึ่งมี อั้ม อธิชาติ ชุมนานนท์ เป็นผู้ดูแล ออกอากาศทางไทยทีวีสีช่อง 3
รูปแบบและกติกาการแข่งขัน
คัดเลือกหนุ่ม-สาวจากทั่วประเทศให้เหลือผู้เข้าแข่งขันไว้ตามที่กำหนดและผู้เข้าแข่งขันที่ผ่านเข้ารอบรองชนะเลิศจะต้องเรียนการแสดงปรับบุคลิกภาพพร้อมทั้งทำภารกิจเพื่อสังคมเป็นเวลา 2 เดือนเต็ม
ภารกิจเพื่อสังคม
ภารกิจเพื่อสังคมจากใจซุปเปอร์สตาร์ 5 คน ที่จะร่วมปฏิบัตภารกิจกับเหล่าผู้เข้าแข่งขัน THE IDOL  THE IDOL ทั้ง 10 คน จะถูกแบ่งเป็นคู่ จำนวน 5 คู่ พร้อมด้วยดาราพี่เลี้ยง 5 คน โดยจะแบ่งเป็นทีม รวมทีมละ 3 คนด้วยกัน เพื่อร่วมกันปฏิบัติภารกิจ นำสิ่งดีๆ สู่สังคมTHE IDOL ทั้ง 10 คนจะร่วมกันออกหาทุนสนับสนุนจากผู้คนในแวดวงสังคม โดยจะเข้าร่วมกิจกรรมในงานต่างๆ ที่วงสังคมจัดขึ้น เพื่อร่วมหาเงินทุนสนับสนุน THE IDOL 10 คนสุดท้าย จะต้องเจอกับความท้าทายในการเปิดโอกาสให้ตัวเอง พร้อมสร้างโอกาสให้กับคนในสังคม ด้วยการเป็นส่วนหนึ่งในการมอบโอกาสให้กับคนอื่นๆอีกด้วย
รางวัล
ผู้ชนะเลิศ THE IDOL จะได้รับโอกาสเป็น พระเอก - นางเอก ช่อง 3 (ส่วนผู้เข้ารอบสุดท้ายที่เหลือได้รับโอกาสเป็นนักแสดงในสังกัด ช่อง 3)
ภาวะไม่รู้ใบหน้า
ภาวะไม่รู้ใบหน้า หรือ  ภาวะเสียการระลึกรู้ใบหน้า  (prosopagnosia,  ภาษากรีก  prosopon = หน้า, agnosia = ไม่รู้) หรือ ภาวะบอดใบหน้า  (face blindness) เป็นความผิดปกติของการรับรู้ใบหน้า  โดยที่สมรรถภาพในการรู้จำใบหน้าเกิดความเสียหาย  ในขณะที่การประมวลข้อมูลอื่นๆ ทางสายตาเช่นการแยกแยะวัตถุ  และประสิทธิภาพในด้านความคิดอื่นๆเช่นการตัดสินใจ  ไม่มีปัญหาอะไร  ศัพท์นี้ดั้งเดิมหมายถึงอาการที่เกิดขึ้นที่เกิดจากความเสียหายในสมองอย่างรุนแรง  (คือภาวะบอดใบหน้าเกิดภายหลัง)  แต่ว่า  แบบที่มีความผิดปกติแต่กำเนิด  (คือมีความผิดปกติในช่วงพัฒนา)  ก็เกิดขึ้นได้เหมือนกัน  และอาจจะเกิดขึ้นกับจำนวนประชากรถึง 2.5 %
เขตในสมองที่เกี่ยวข้องกับภาวะบอดใบหน้าก็คือรอยนูนรูปกระสวย (fusiform gyrus) ซึ่งมีกิจเฉพาะคือการตอบสนองต่อใบหน้า  เพราะความเชี่ยวชาญเฉพาะอย่างเช่นนี้  คนโดยมากจึงสามารถรู้จำใบหน้าได้อย่างมีประสิทธิภาพ  มากกว่าสามารถรู้จำวัตถุที่มีความซับซ้อนในระดับใกล้เคียงกัน  แต่สำหรับผู้มีภาวะบอดใบหน้า  สมรรถภาพในการรู้จำใบหน้าต้องอาศัยระบบประสาทที่รู้จำวัตถุ  ที่มีความว่องไวต่อการรู้จำใบหน้าที่น้อยกว่า
แม้ว่าจะได้มีการพยายามเพื่อหาวิธีรักษา แต่ก็ไม่มีการรักษาใดๆ ที่ช่วยผู้มีภาวะบอดใบหน้าให้มีอาการดีขึ้นในการใช้ชีวิตประจำวันทุกๆ  คน   ผู้มีภาวะนี้มักจะต้องใช้วิธีการรู้จำใบหน้าโดยการสังเกตเป็นส่วนๆ  คือสังเกตลักษณะของส่วนประกอบใบหน้าไปทีละอย่าง  และอาจจะต้องใช้ตัวช่วยอย่างอื่นเช่น  เสื้อผ้า  ท่าเดิน  สีผม  รูปร่าง  และเสียง  และเพราะว่าใบหน้าดูเหมือนจะมีความสำคัญในระบบความจำ  ผู้มีภาวะนี้อาจจะมีปัญหาในการจำข้อมูลต่างๆ เกี่ยวกับบุคคล  และในการเข้าสังคม
ภาวะบอดใบหน้าบางครั้งเกิดขึ้นพร้อมกับความผิดปกติอย่างอื่น ที่เกี่ยวข้องกับเขตสมองที่อยู่ใกล้ๆ กับเขตรับรู้ใบหน้า  ตัวอย่างเช่น
ภาวะบอดใบหน้ามี 2  ประเภท  ได้แก่  แบบที่เกิดภายหลัง  และแบบที่มีความผิดปกติแต่กำเนิด  (คือมีความผิดปกติในช่วงพัฒนา)  แบบที่เกิดภายหลัง  เป็นผลของความเสียหายที่รอยต่อของสมองกลีบขมับและสมองกลีบท้ายทอย (occipito-temporal junction) (ดูสมุฏฐานและเขตสมองที่เกี่ยวข้อง)  ที่มักจะพบในผู้ใหญ่  แบบนี้ยังแบ่งออกเป็นแบบวิสัญชาน  (apperceptive)  และแบบสัมพันธ์  (associative)  ส่วนผู้มีภาวะแบบที่มีความผิดปกติแต่กำเนิด  จะมีการพัฒนาที่ไม่สมบูรณ์ของการรู้จำใบหน้า
คำอธิบายคร่าวๆ
อาการที่ไม่สามารถรู้จำใบหน้าได้ถูกบันทึกไว้ตั้งแต่คริสต์ศตวรรษที่ 19 พร้อมกับกรณีศึกษา โดยฮักลิงส์ แจ็คสัน และชอน มาร์ติน ชาร์ค็อต  แต่ว่า  อาการเหล่านั้นไม่มีชื่อจนกระทั่งโจคิม บอดดะเมอร์  ผู้เป็นนักประสาทวิทยาชาวเยอรมัน  ได้เริ่มใช้คำว่า  "ภาวะไม่รู้ใบหน้า  (prosopagnosia)" เป็นครั้งแรก
บอดดะเมอร์ได้พรรณนาถึงกรณีศึกษา 3  กรณี  รวมทั้งชายวัย  24  ปีผู้ได้รับความบาดเจ็บจากลูกกระสุนที่ศีรษะ  และสูญเสียความสามารถในการรู้จำเพื่อน  ครอบครัว  และแม้กระทั่งใบหน้าของตนเอง  แต่ว่า  เขายังสามารถรู้จำและระบุบุคคลผ่านความรู้สึกอื่นเช่นเสียง  สัมผัส  และแบบอื่นๆ ของตัวกระตุ้นทางตา  เช่นท่าเดินและอาการทางกายอย่างอื่นได้  บอดดะเมอร์ได้ให้ชื่อผลงานของเขาว่า  "ภาวะไม่รู้ใบหน้า"    ซึ่งมีรากมาจากภาษากรีกโบราณว่า  πρόσωπον (prósōpon) ซึ่งหมายความว่า "ใบหน้า"  และ  αγνωσία (agnōsía) ซึ่งหมายความว่า  "ไม่ใช่ความรู้"
กรณีภาวะบอดใบหน้าหนึ่งก็คือเรื่องของ "ดร. พี"  ในหนังสือของโอลิเวอร์ แซคส์ ที่ชื่อว่า  "ชายผู้สับสนภรรยาของตนว่าเป็นหมวก"  ถึงแม้ว่าอาจจะถูกต้องกว่าที่จะพิจารณากรณีนี้ว่า  เป็นภาวะเสียการระลึกรู้ทางการเห็น  อันเป็นอาการที่ครอบคลุมกว่า. แม้ว่า ดร. พี จะไม่สามารถรู้จำภรรยาของเขาได้จากใบหน้าของเธอ  แต่เขาสามารถรู้จำเธอได้จากเสียง    เขาสามารถรู้จำภาพครอบครัวและเพื่อนของเขาได้  โดยอาศัยลักษณะเฉพาะที่เจาะจงมาก  เช่น  คางที่เหลี่ยมและฟันที่ใหญ่ของพี่ชายของเขา. เป็นความบังเอิญว่า  แม้แต่ตัวผู้เขียนคือโอลิเวอร์ แซคส์ผู้เป็นนักประสาทวิทยาเอง  ก็มีภาวะบอดใบหน้า  ทั้งที่เขาก็ไม่เคยรู้มาเกือบทั้งชีวิต  (ดูคนไข้ที่เป็นที่รู้จัก)
งานวิจัยเกี่ยวกับภาวะบอดใบหน้า เป็นสิ่งที่ขาดไม่ได้ในการพัฒนาทฤษฎีเกี่ยวกับการรับรู้ใบหน้า  เพราะภาวะบอดใบหน้าไม่ใช่เป็นโรคชนิดเดียว  คือ  คนไข้ต่างๆ กัน  อาจจะมีความบกพร่องที่ต่างประเภทกันและต่างระดับกัน  จึงมีการเสนอว่า  การรับรู้ใบหน้าต้องอาศัยการประมวลผลหลายขั้นตอน  และความบกพร่องในขั้นต่างๆ กัน  อาจจะก่อให้เกิดความแตกต่างกันของอาการที่แสดงออกของคนไข้ภาวะบอดใบหน้า
หลักฐานประเภทนี้สำคัญมากในการสนับสนุนทฤษฎีว่า อาจจะมีระบบการรับรู้ใบหน้าโดยเฉพาะในสมอง  นักวิจัยโดยมากเห็นด้วยว่ากระบวนการรับรู้ใบหน้านั้นเป็นไปตามองค์ประกอบรวมๆ  ไม่ใช่เป็นไปตามองค์ประกอบเฉพาะ  ไม่เหมือนการรับรู้วัตถุอื่นๆ โดยมาก  การรับรู้โดยองค์รวมของใบหน้าจึงไม่ต้องมีเซลล์ประสาทเป็นตัวแทนชัดแจ้ง  (explicit representation)  ของลักษณะเฉพาะต่างๆ เป็นต้นว่า ตา  จมูก  และปาก    แต่การรับรู้ใบหน้าเป็นการพิจารณาใบหน้าโดยองค์รวม
เพราะว่าใบหน้าโดยรูปแบบมีระเบียบที่แน่นอน เช่น  ตาต้องอยู่เหนือจมูก  และจมูกต้องอยู่เหนือปาก  ดังนั้น  วิธีที่ใช้องค์รวมในการรู้จำบุคคลหรือใบหน้า  จากกลุ่มใบหน้าที่มีโครงสร้างคล้ายๆ กัน  จึงเป็นอุบายที่มีประสิทธิภาพ   การประมวลผลโดยองค์รวมอย่างนี้นี่แหละ  ที่มีความเสียหายในผู้มีภาวะบอดใบหน้า ซึ่งเป็นผู้สามารถที่จะรู้จำลักษณะเฉพาะแต่ละอย่างขององค์ประกอบของใบหน้าได้  แต่ไม่สามารถที่จะประมวลองค์ประกอบเหล่านั้นเพื่อจะรู้ใบหน้าทั้งหน้าได้  เหตุผลนี้ไม่ค่อยแจ่มชัดต่อคนจำนวนมาก  เพราะไม่ใช่ทุกคนเชื่อว่า  ใบหน้านั้นมีความพิเศษ  จึงควรถูกรับรู้โดยวิธีที่แตกต่างจากการรับรู้วัตถุอย่างอื่นทั้งหมด
ถึงแม้ว่าจะมีหลักฐานที่บอกเป็นนัยว่า แม้วัตถุอื่นๆ ทางตาก็ถูกประมวลผลโดยองค์รวมๆ เช่นกัน  (เช่น  การรู้จำสุนัขของผู้ชำนาญในสุนัข)  แต่ว่า  ปรากฏการณ์ในกรณีเหล่านั้นไม่กว้างขวางเท่าและไม่สม่ำเสมอเท่า  ปรากฏการณ์ในการประมวลผลเพื่อรู้ใบหน้า  งานวิจัยหนึ่งที่ทำโดยไดมอนด์และแครีย์  แสดงความเป็นไปอย่างนี้ในกรรมการผู้ตัดสินของการประกวดสุนัข  คือ  ผู้วิจัยแสดงภาพของสุนัขให้กรรมการและให้ชนกลุ่มควบคุมดูแล้ว  พลิกลับภาพเหล่านั้นแล้วก็แสดงให้ดูอีกครั้งหนึ่ง  กรรมการตัดสินกลับมีปัญหามากกว่าในการรู้จำสุนัขเมื่อภาพนั้นถูกพลิกลับ  เมื่อเปรียบเทียบกับกลุ่มควบคุม  ปัญหาที่เกิดขึ้นในการรู้จำรูปที่พลิกกลับนี้  เรียกว่า  ปรากฏการณ์พลิกกลับ  ก่อนงานวิจัยนี้  เชื่อกันว่าปรากฏการณ์พลิกกลับนี้มีอยู่ในการรู้จำใบหน้าเท่านั้น  แต่งานวิจัยนี้กลับแสดงว่า  ปรากฏการณ์นี้ก็ยังมีในการรู้จำที่ทำอย่างชำนาญในสิ่งอื่นๆ ด้วย
มีการเสนออีกด้วยว่า ภาวะบอดใบหน้าอาจจะเป็นความบกพร่องโดยทั่วๆ  ไปของการเข้าใจโครงสร้างโดยองค์รวม  ที่เกิดจากองค์ประกอบของการเห็นแต่ละอย่างมารวมกัน  นักจิตวิทยามาร์ทา ฟาราฮ์  เป็นคนสำคัญในแนวคิดนี้
แบบวิสัญชาน
ภาวะไม่รู้ใบหน้าแบบวิสัญชาน (apperceptive prosopagnosia) เป็นคำที่ใช้พรรณนากรณีภาวะบอดใบหน้าที่เกิดขึ้นภายหลัง  ที่มีผลต่อกระบวนการประมวลผลในขั้นเบื้องต้นของระบบการรับรู้ใบหน้า  เขตในสมองที่สันนิษฐานกันว่ามีบทบาทสำคัญอย่างยิ่งในภาวะไม่รู้ใบหน้าแบบวิสัญชาน  ก็คือ  รอยต่อของสมองกลีบขมับและสมองกลีบท้ายทอย  (temporo-occipital junction)  ในสมองซีกขวา
คนไข้ที่มีภาวะนี้ไม่สามารถทำความเข้าใจเกี่ยวกับใบหน้าโดยประการทั้งปวง และไม่สามารถตัดสินความเหมือนความต่าง  เมื่อมองดูรูปที่มีใบหน้าต่างๆ กัน  ไม่สามารถที่จะรู้จำทั้งใบหน้าที่คุ้นเคยและไม่คุ้นเคย  อย่างไรก็ดี  คนไข้อาจจะสามารถรู้จำบุคคลต่างๆ อาศัยเหตุอื่นๆ นอกจากใบหน้าเช่นเสื้อผ้า  ทรงผม  หรือเสียง
แบบสัมพันธ์
ภาวะไม่รู้ใบหน้าแบบสัมพันธ์ (associative prosopagnosia) เป็นคำที่ใช้พรรณนากรณีภาวะบอดใบหน้าที่เกิดขึ้นภายหลัง  ที่ไม่ทำลายกระบวนการประมวลผล  แต่ก่อความเสียหายให้กับการเชื่อมต่อกันระหว่างกระบวนการรับรู้ใบหน้าขั้นเบื้องต้น  กับข้อมูลต่างๆ ที่เรามีเกี่ยวข้องกับบุคคลนั้น. สมองกลีบขมับด้านหน้าในสมองซีกขวาอาจจะมีบทบาทสำคัญในภาวะนี้
คนไข้ที่มีภาวะนี้อาจสามารถบอกได้ว่า รูปภาพใบหน้าต่างๆ นั้นเหมือนกันหรือต่างกัน  และสามารถอนุมานวัยและเพศของใบหน้านั้น  (ซึ่งบอกเป็นนัยว่า  สามารถทำความเข้าใจบางอย่างในรูปใบหน้า)  แต่ต่อจากนั้น  อาจไม่สามารถระบุบุคคลหรือให้ข้อมูลเกี่ยวกับบุคคลนั้นได้  เป็นต้นว่า  ชื่อ  อาชีพ  หรือว่าพบกันครั้งสุดท้ายเมื่อไร
เหตุพัฒนาและเหตุพันธุกรรม
คำว่า ภาวะไม่รู้ใบหน้าเหตุพันธุกรรม (hereditary prosopagnosia ตัวย่อ HPA) จะถูกใช้ถ้าภาวะบอดใบหน้าเกิดขึ้นกับสมาชิกครอบครัวมากกว่าหนึ่ง  เพื่อเน้นความเป็นไปได้ที่พันธุกรรมจะมีส่วนเป็นเหตุในภาวะนี้  ในงานวิจัยหนึ่ง   เพื่อที่จะตรวจสอบความเป็นไปทางพันธุกรรม  นักศึกษาจำนวน 689 คนที่ถูกเลือกโดยสุ่มให้ตอบคำถามสำรวจ   งานสำรวจนั้นระบุนักศึกษาผู้มีภาวะไม่รู้ใบหน้าเหตุพัฒนา  17  คน  ต่อจากนั้น  สมาชิกครอบครัวของนักศึกษาเหล่านั้น  ก็ถูกสัมภาษณ์เพื่อสำรวจอาการต่างๆ ที่เกี่ยวข้องกันกับอาการของภาวะบอดใบหน้า  และครอบครัวทั้งหมดใน 14 ครอบครัวเหล่านั้น    ก็มีสมาชิกอย่างน้อยอีกคนหนึ่งที่มีอาการของภาวะบอดใบหน้า
ในงานวิจัยปี ค.ศ. 2005 นำโดยเค็นเนอร์เน็คท์ สนับสนุนประเภทของภาวะบอดใบหน้าที่กล่าวถึงนี้  คือ  งานวิจัยนี้แสดงหลักฐานทางวิทยาการระบาด  (epidemiology)  ว่า  ภาวะบอดใบหน้าแต่กำเนิดเป็นโรคการรับรู้ที่เกิดขึ้นบ่อยๆ และมักจะสืบกันไปภายในครอบครัว  การวิเคราะห์การสืบเชื้อสายในงานวิจัยก็ยังแสดงด้วยว่า  รูปแบบการสืบต่อของภาวะไม่รู้ใบหน้าเหตุพันธุกรรม  (HPA)  เป็นไปตามรูปแบบของพันธุกรรมโดยออโตโซมเด่น  (autosomal dominant inheritance)  วิธีการสืบต่อทางพันธุกรรมอย่างนี้อธิบายว่า  ทำไม  HPA  จึงเกิดขึ้นบ่อยๆ ในบางครอบครัว
มีความผิดปกติช่วงพัฒนาหลายอย่าง ที่สัมพันธ์กับโอกาสที่สูงขึ้น  ที่บุคคลหนึ่งจะมีปัญหาในการรับรู้ใบหน้า  ซึ่งบุคคลนั้นอาจจะรู้ตัวหรือไม่รู้ตัว  กลไกความเป็นไปของความบกพร่องในการรับรู้เหล่านี้ยังไม่ปรากฏ  รายการโรคที่มีองค์ประกอบเป็นภาวะบอดใบหน้ารวมทั้งความผิดปกติในการเรียนที่ไม่เกี่ยวกับคำพูด โรคอัลไซเมอร์  โรคกลุ่มออทิซึมสเปกตรัม อย่างไรก็ตาม  โรคเหล่านี้ซับซ้อนมาก  เพราะฉะนั้น  อาจจะดีกว่าถ้าเราไม่ตั้งสมมุติฐานตามอำเภอใจ
สมมติฐานและเขตสมองที่เกี่ยวข้อง
ภาวะบอดใบหน้าอาจจะมีเหตุมาจากรอยโรคในส่วนต่างๆ ของสมองกลีบท้ายทอยด้านล่าง (คือเขตรู้หน้าในสมองกลีบท้ายทอย)  รอยนูนรูปกระสวย  (เขตรับรู้หน้าในรอยนูนรูปกระสวย) และสมองกลีบขมับด้านหน้า  การสร้างภาพสมองด้วยโพซิตรอนอีมิสชันโทโมกราฟีและ fMRI แสดงว่า  ในผู้ที่ไม่มีภาวะไม่รู้หน้า  เขตเหล่านี้จะเริ่มทำงานโดยตอบสนองต่อใบหน้าโดยเฉพาะ เขตต่างๆ ในสมองกลีบท้ายทอยด้านล่าง  โดยหลักมีบทบาทในการประมวลผลขั้นต้นๆ ของระบบการรู้หน้า  และเขตต่างๆ ในสมองกลีบขมับด้านหน้าประสานข้อมูลเกี่ยวกับใบหน้า  เสียง  และชื่อของบุคคลที่คุ้นเคย
ภาวะบอดใบหน้าที่เกิดขึ้นภายหลัง สามารถเกิดขึ้นได้เพราะความเสียหายทางประสาท  ที่มีเหตุเกี่ยวเนื่องกับโรคหลอดเลือดสมองหลายๆ อย่าง  รวมทั้งเนื้อตายเพราะหลอดเลือดในสมองด้านหลัง (posterior cerebral artery infarct) และการตกเลือดในด้านล่างด้านใน  (infero-medial)  ของรอยต่อสมองกลีบขมับและสมองกลีบท้ายทอย  (temporo-occipital junction)  เหตุเหล่านี้สามารถเกิดขึ้นทั้งสองซีกสมอง  หรือเพียงสมองซีกเดียวก็ได้  แต่ถ้าเกิดที่ซีกสมองเดียว  ก็มักจะเกิดขึ้นในซีกขวาเกือบทุกกรณี ภาวะบอดใบหน้าที่เกิดขึ้นภายหลัง สามารถเกิดขึ้นได้เพราะความเสียหายทางประสาท  ที่มีเหตุเกี่ยวเนื่องกับโรคหลอดเลือดสมองหลายๆ อย่าง  รวมทั้งเนื้อตายเพราะหลอดเลือดในสมองด้านหลัง (posterior cerebral artery infarct) และการตกเลือดในด้านล่างด้านใน  (infero-medial)  ของรอยต่อสมองกลีบขมับและสมองกลีบท้ายทอย  (temporo-occipital junction)  เหตุเหล่านี้สามารถเกิดขึ้นทั้งสองซีกสมอง  หรือเพียงสมองซีกเดียวก็ได้  แต่ถ้าเกิดที่ซีกสมองเดียว  ก็มักจะเกิดขึ้นในซีกขวาเกือบทุกกรณี
งานวิจัยเร็วๆ นี้ยืนยันว่า ความเสียหายต่อสมองซีกขวา  ที่เขตรอยต่อของสมองกลีบขมับและสมองกลีบท้ายทอยที่กล่าวถึงนั้น  เพียงพอที่จะก่อให้เกิดภาวะบอดใบหน้า  คือ  การสร้างภาพด้วย MRI ในคนไข้ภาวะบอดใบหน้า  แสดงรอยโรคที่จำกัดอยู่ในสมองข้างขวา  ในขณะที่การสร้างภาพด้วย fMRI  แสดงว่าสมองซีกซ้ายทำงานเป็นปกติ
รอยโรคที่รอยต่อของสมองกลีบขมับและสมองกลีบท้ายทอย (temporo-occipital junction)  ซีกซ้ายข้างเดียว  ก่อให้เกิดภาวะไม่รู้วัตถุ  แต่ไม่มีผลต่อกระบวนการรู้จำใบหน้า  แต่ว่า  เพราะว่ามีบางกรณีที่ถูกบันทึกว่า  ความเสียหายต่อสมองข้างซ้ายซีกเดียวก่อให้เกิดภาวะบอดใบหน้า  จึงมีการเสนอว่า  ความบกพร่องของการรู้จำใบหน้า  ที่เกิดจากความเสียหายในสมองซีกซ้ายข้างเดียว   เป็นเพราะมีความผิดปกติ  ที่เข้าไปห้ามกระบวนการค้นคืนความจำเกี่ยวกับข้อมูลของบุคคล  ที่ปรากฏอยู่ในสายตานั้น
สมุฏฐานอย่างอื่นๆ ที่เกิดขึ้นไม่บ่อยของภาวะบอดใบหน้ารวมทั้ง คาร์บอนมอนอกไซด์เป็นพิษ  การตัดสมองกลีบขมับทั้งกลีบ สมองอักเสบ เนื้องอก สมองกลีบขมับขวาฝ่อ ความบาดเจ็บ  (trauma) โรคพาร์กินสัน  และโรคอัลไซเมอร์
การรู้จำใบหน้าโดยไม่รู้ตัว
สิ่งที่น่าสนใจเกี่ยวกับภาวะบอดใบหน้าอย่างหนึ่งก็คือ ภาวะนี้บอกเป็นนัยว่า  มีระบบรู้จำใบหน้าทั้งแบบรู้ตัวและแบบไม่รู้ตัว  การทดลองแสดงว่า  เมื่อให้ดูใบหน้าที่คุ้นเคยรวมกับใบหน้าที่ไม่คุ้นเคย  ผู้มีภาวะบอดใบหน้าอาจจะไม่สามารถระบุบุคคลในภาพเหล่านั้น  หรือแม้เพียงแค่บอกความคุ้นเคยของบุคคลนั้น  (ว่า  คนนี้คุ้นๆ หรือว่า คนนี้ไม่คุ้น)  แต่ว่า  เมื่อมีการวัดการตอบสนองโดยความรู้สึก  (โดยปกติด้วยการวัดการนำไฟของผิวหนัง )  ก็มักจะมีการตอบสนองทางความรู้สึกต่อบุคคลที่คุ้นเคย  ถึงแม้ว่า  จะไม่มีการรู้จำบุคคลนั้น
ผลงานวิจัยนี้บอกเป็นนัยว่า ความรู้สึกมีบทบาทสำคัญในการรู้จำใบหน้า  และเรื่องนี้อาจจะไม่น่าประหลาดใจ  เพราะว่า  การมีชีวิตรอดขั้นพื้นฐาน  (โดยเฉพาะที่เกี่ยวข้องกับความปลอดภัย)  อาศัยความสามารถในการระบุแยกแยะบุคคลที่อยู่รอบๆ ตัว (ว่ามิตรหรือศัตรู)
มีทฤษฎีว่าอาการหลงผิดคะกราส์ อาจจะเป็นภาวะตรงข้ามกันกับภาวะบอดใบหน้า  ในอาการหลงผิดนี้  คนไข้แจ้งว่า  สามารถรู้จำบุคคลจากใบหน้าได้  แต่ว่า  คนไข้ไม่มีการตอบสนองโดยความรู้สึก  ซึ่งอาจจะนำไปสู่ความเชื่อโดยหลงผิดว่า  ญาติหรือคู่สมรสของคนไข้  ถูกแทนตัวโดยตัวปลอม
ในเด็ก
ภาวะไม่รู้ใบหน้าเหตุพัฒนานั้น ยากที่เด็กจะเข้าใจและรับมือจัดการได้  ผู้ใหญ่ที่มีภาวะไม่รู้ใบหน้าเหตุพัฒนาจำนวนมากแจ้งว่า  ไม่เคยรู้ว่าตนมีความบกพร่องในการรับรู้ใบหน้าเป็นระยะเวลานาน  และไม่รู้ว่า  คนอื่นๆ สามารถแยกแยะบุคคลต่างๆ ได้  โดยอาศัยเพียงความแตกต่างของใบหน้าอย่างเดียวเท่านั้น
ภาวะบอดใบหน้าในเด็กอาจจะถูกมองข้ามไป คือ  เด็กนั้นอาจจะปรากฏว่าขี้อาย  หรืออาจจะปรากฏว่าแปลก  เพราะไม่สามารถรู้จำใบหน้าได้  เด็กอาจจะประสบปัญหาในการคบเพื่อน  เพราะว่าไม่สามารถรู้จำเพื่อนร่วมชั้นได้  และมักจะคบกับเด็กๆ ผู้ที่มีลักษณะรูปร่างที่เด่นชัดมาก  (คือมีลักษณะรูปร่างไม่เหมือนคนอื่น)
เด็กที่มีภาวะบอดใบหน้าอาจจะมีปัญหาในการติดตามเรื่องราวในทีวีโชว์หรือในหนัง และอาจจะมีปัญหาในการรู้จำตัวละครต่างๆ เด็กเหล่านี้มักจะถูกดึงดูดโดยตัวการ์ตูน  เพราะตัวการ์ตูนใส่เสื้อผ้าเหมือนๆ กันเสมอ  และมีลักษณะรู้ร่างที่เด่นชัด  ง่ายที่จะรู้จำได้  เด็กเหล่านี้อาจจะมีปัญหาในการแยกแยะสมาชิกในครอบครัว  หรือในการรู้จำบุคคลต่างๆ ภายนอกสถานที่หรือสิ่งแวดล้อมที่คุ้นเคย  (เช่น  ไม่สามารถรู้จำคุณครูในร้านสรรพสินค้าได้ )
การประเมินโรคทางประสาทจิตวิทยา
มีวิธีการประเมินโรคทางประสาทจิตวิทยา ที่สามารถวินิจฉัยภาวะบอดใบหน้าอย่างชัดเจน
การตรวจสอบโดยใช้ใบหน้าของคนมีชื่อเสียง
การตรวจสอบที่ใช้กันอย่างแพร่หลายก็คือ การตรวจสอบโดยใช้ใบหน้าของคนมีชื่อเสียง  แต่ว่า  การตรวจสอบนี้ยากที่จะทำให้มีมาตรฐานเดียวกัน
การตรวจสอบการรู้จำใบหน้าแบบเบ็นตัน
การตรวจสอบการรู้จำใบหน้าแบบเบ็นตัน (Benton Facial Recognition Test ตัวย่อ  BFRT)  เป็นวิธีอีกอย่างหนึ่งที่นักประสาทจิตวิทยาใช้เพื่อประเมินทักษะในการรู้จำใบหน้า  ใบหน้าเป้าหมายหนึ่งถูกแสดงให้กับผู้สอบ  เหนือใบหน้าตรวจสอบอีก  6  ใบหน้า  แล้วให้ผู้สอบระบุว่า  ใบหน้าตรวจสอบไหนเหมือนกับใบหน้าเป้าหมาย  รูปภาพเหล่านั้นถูกตัดออกเพื่อไม่ให้เห็นผมหรือเสื้อผ้า  เพราะว่า  ผู้มีภาวะบอดใบหน้าเป็นจำนวนมากใช้ผมและเสื้อผ้าเป็นตัวช่วยเพื่อจะรู้จำบุคคล  ใบหน้าของทั้งผู้หญิงทั้งผู้ชายถูกแสดงในระหว่างการตรวจสอบ
ในรูปตรวจสอบ 6  รูปแรก  มีรูปตรวจสอบรูปเดียวเท่านั้นที่เหมือนกับใบหน้าเป้าหมาย  แต่ในรูปตรวจสอบ  7  รูปต่อไป  รูปตรวจสอบ  3  รูปเหมือนกับใบหน้าเป้าหมายและบุคคลในแต่ละรูปอยู่ในอากัปกิริยาที่ต่างกัน  แต่ว่า  ความเชื่อถือได้ของการตรวจสอบชนิดนี้  ถูกท้าทายโดยงานวิจัยของดูเชนและนากายามาที่แสดงว่า  คะแนนเฉลี่ยของผู้ที่แจ้งว่าตนมีภาวะบอดใบหน้า  11  คน  ปรากฏว่าอยู่ในระดับปกติ
อย่างไรก็ดี การทดสอบนี้อาจจะมีประโยชน์  ในการระบุชี้คนไข้ที่มีภาวะไม่รู้หน้าแบบวิสัญชาน  เพราะว่านี่เป็นการทดสอบโดยจับคู่รูปที่เหมือน. คนไข้แบบวิสัญชานจะไม่สามารถรู้จำทั้งใบหน้าที่คุ้นเคยและไม่คุ้นเคย และจะไม่สามารถผ่านการสอบได้  แต่ข้อทดสอบนี้ไม่มีประโยชน์ในการวินิจฉัยคนไข้ที่มีภาวะไม่รู้หน้าแบบสัมพันธ์
การตรวจสอบการจำใบหน้าแบบเคมบริดจ์
การทดสอบการจำใบหน้าแบบเคมบริดจ์ (Cambridge Face Memory Test ตัวย่อ CFMT)  เป็นการตรวจสอบแบบใหม่ที่พัฒนาโดยดูเชนและนากายามา  เพื่อการวินิจฉัยผู้มีภาวะบอดใบหน้าที่ดีกว่า  ระบบการทดสอบตอนแรกแสดงแก่ผู้สอบรูป 3 รูปของแต่ละใบหน้าเป้าหมาย 6 ใบหน้า  ต่อจากนั้น  แสดงรูป 3 รูปเป็นชุดๆ แต่ละชุดมีใบหน้าเป้าหมาย 1 รูป และมีรูปที่ไม่ใช่เป้าหมายอีก 2 รูป
ดูเชนและนากายามาแสดงว่า CFMT  แม่นยำกว่า  และมีประสิทธิภาพกว่าการทดสอบอื่นๆ  ที่กล่าวมาแล้วในการวินิจฉัยคนไข้ภาวะบอดใบหน้า  งานวิจัยของนักวิจัยทั้งสองแสดงว่า  คนไข้ได้รับการวินิจฉัยว่ามีภาวะบอดใบหน้าที่  75%  โดย CFMT  แต่ได้รับการวินิจฉัยเพียงแค่  25%  โดย  BFRT  แต่ว่า  โดยที่เหมือนกับ  BFRT  คนไข้ต้องจับคู่ใบหน้าที่ไม่คุ้นเคย  เพราะว่า  ใบหน้าเหล่านั้นถูกแสดงในระยะเวลาสั้นๆ เท่านั้นในตอนต้นของการทดสอบ  ในปัจจุบัน  การทดสอบนี้ยังไม่มีการใช้อย่างแพร่หลาย  และจะต้องมีการทดลองเพิ่มขึ้นอีกก่อนที่จะได้รับพิจารณาว่า  เชื่อถือได้
ท่าอากาศยานนาฮะ
ท่าอากาศยานนาฮะ เป็นท่าอากาศยานระดับสองในญี่ปุ่น ตั้งอยู่ 4 กิโลเมตรทางตะวันตกของเมืองนาฮะ จังหวัดโอกินาวะ ประเทศญี่ปุ่น
ในเดือนตุลาคม พ.ศ. 2555 เอเอ็นเอโฮลดิงส์ได้เปิดใช้อาคารผู้โดยสารต้นทุนต่ำที่ท่าอากาศยานนาฮะ สำหรับสายการบินต้นทุนต่ำในเครือของตน ได้แก่สายการบินพีช และวานิลลาแอร์ โดยเป็นการดัดแปลงอาคารโกดัง (คาร์โก) ของสนามบิน ภายหลังวานิลลาแอร์ได้รวมกิจการเข้ากับพีชในปี พ.ศ. 2562
เคอร์เนล
เคอร์เนล (kernel อ่านว่า เคอร์เนิล เนื่องจากตัว e ไม่ออกเสียง) หมายถึง ส่วนประกอบหลักของระบบปฏิบัติการ ซึ่งคอยดูแลบริหารทรัพยากรของระบบ และติดต่อกับฮาร์ดแวร์และ ซอฟต์แวร์ เนื่องจากว่าเป็นส่วนประกอบพื้นฐานของระบบปฏิบัติการ เคอร์เนล นั้นเป็นฐานล่างสุดในการติดต่อกับทรัพยากรต่างๆ เช่น หน่วยความจำ หน่วยประมวลผลกลาง และ อุปกรณ์อินพุตและเอาต์พุต
โมโนลิทิก เคอร์เนล (Monolithic kernel)
โมโนลิทิก เคอร์เนล เป็นเคอร์เนลที่เน้นการทำงานแบบหนึ่งต่อหนึ่ง โดยจะเรียกชุดคำสั่งทั้งหมดทีเดียวในหนึ่งรอบ ทำให้การประมวลผลเร็วมาก แต่มีข้อเสียคือเมื่อเคอร์เนลล่มจะทำให้ระบบแฮงค์ในทันที (ทั้งนี้ขึ้นอยู่กับการออกแบบเคอร์เนล)
โมโนลิทิก เคอร์เนลมีอยู่ใน:
ไมโครเคอร์เนล (Microkernel)
ไมโครเคอร์เนล เป็นเคอร์เนลที่แบ่งการทำงานในแต่ละภาคส่วนออกจากกัน ตัวอย่างเช่น แบ่งส่วนของซอฟต์แวร์ประยุกต์ ส่วนของอุปกรณ์ ส่วนจัดการไฟล์ ฯลฯ ในทางทฤษฎีไมโครเคอร์เนลมีความเสถียรสูงเนื่องจากแบ่งการทำงานทุกภาคส่วนออกจากกัน แต่มีข้อเสียคือเรียกประสิทธิภาพของระบบออกมาได้ไม่เต็มที่
ตัวอย่างของไมโครเคอร์เนล และ ระบบปฏิบัติการที่มีพื้นบน ไมโครเคอร์เนล:
เคอร์เนลแบบผสม (Hybrid kernel)
เคอร์เนลแบบผสม เป็นเคอร์เนลที่รวมความสามารถของไมโครเคอร์เนลและโมโนลิทิกเคอร์เนลเข้าด้วยกันเพื่อเลียนแบบประสิทธิภาพและเสถียรภาพของโมโนลิทิกเคอร์เนลและไมโครเคอร์เนล
ไอโฟน 2จี
ไอโฟน 2จี (iPhone 2g) เป็นไอโฟนตัวแรกที่แอปเปิลเปิดตัวตอน พ.ศ. 2550 เป็นโทรศัพท์แรกๆที่ทำให้กระแสโทรศัพท์หน้าจอสัมผัสเป็นที่นิยมในยุคนั้น ถึงไอโฟน 2จี จะไม่มีขายในไทยแบบทางการแต่ผู้ขายตามห้างมาบุญครองได้นำเข้ามาขายเพราะแอปเปิลยังไม่ได้ทำตลาดไอโฟนในตอนนั้น การพัฒนาของ iPhone ย้อนหลังไปถึงปี พ.ศ. 2548 เมื่อ Steve Jobs CEO Apple ได้เข้าใจถึงแนวคิดของอุปกรณ์ที่ผู้ใช้สามารถโต้ตอบโดยตรงกับหน้าจอแสดงผลได้ การออกแบบได้ขยายออกไปในอีก 2 ปีข้างหน้าอย่างเป็นความลับก่อนที่จะประกาศในไตรมาสที่ 1 ปี 2550 แม้ว่าหลายแง่มุมของ iPhone จะล้ำสมัยตามมาตรฐานปัจจุบัน แต่อุปกรณ์นั้นถูกมองว่าเป็นแม่แบบของโทรศัพท์มือถือในปัจจุบันการใช้ปุ่มฮาร์ดแวร์ทางกายภาพและสไตลัสแทนส่วนติดต่อผู้ใช้แบบสัมผัส และผู้สืบทอดตำแหน่ง iPhone 3G ได้มีการประกาศในเดือนมิถุนายนปี พ.ศ. 2551
กีฬาว่ายน้ำในเอเชียนเกมส์ 2018
กีฬาว่ายน้ำในเอเชียนเกมส์ 2018 กำหนดจัดขึ้นที่ศูนย์กีฬาทางน้ำ เกเบกา จาการ์ตา ประเทศอินโดนีเซีย ตั้งแต่วันที่ 19 สิงหาคม ถึง 24 สิงหาคม ค.ศ. 2018
ประเทศที่เข้าร่วมแข่งขัน
•
หญิง
นักว่ายน้ำที่เข้าร่วมในรอบฮีตเท่านั้นที่สามารถรับเหรียญได้
สัพพาสวสังวรสูตร
สัพพาสวสังวรสูตร เป็นพระสูตรใน พระสุตตันตปิฎก หมวดมัชฌิมนิกาย หมวดย่อยมูลปัณณาสก์ และอยู่ในวรรคที่ชื่อ มูลปริยายวรรค สมเด็จพระสัมมาสัมพุทธเจ้าทรงแสดงพระสูตรนี้ ณ พระวิหารเชตวัน อารามของอนาถบิณฑิกเศรษฐี เขตพระนครสาวัตถี โดยทรงแสดงต่อภิกษุทั้งหลายว่าด้วยการสำรวมระวังอาสวะทุกชนิด โดยมี 7 หลักการใหญ่ คืออาสวะที่พึงละได้ด้วย 1. การเห็น 2. การสำรวมระวัง 3. การส้องเสพ 4. การอดทน 5. การงดเว้น 6. การบรรเทา และ 7. การอบรม
เนื้อหา
โดยสังเขป สมเด็จพระสัมมาสัมพุทธเจ้าทรงตรัสว่า ทรงแสดงหนทางแห่งการขจัดสิ้นไปแห่งอาสวะ แก่ภิกษุผู้รู้วิธีโยนิโสมนสิการและอโยนิโสมนสิการ หรือการพิจารณาโดยแยบคาย และไม่แยบคาย เพราะทรงตรัสว่า หากภิกษุใดมนสิการ หรือพิจารณาโดยไม่แยบคายแล้ว อาสวะทั้งหลายที่ยังไม่เกิด  ย่อมเกิดขึ้น และที่เกิดขึ้นแล้วย่อมเจริญขึ้นๆ ไปอีก
จากนั้น ทรงตรัสว่า เหตุเพราะไม่ได้เห็นพระอริยะ และไม่ได้รับการแนะนำทำให้ไม่รู้สิ่งควร และสิ่งไม่ควรมนสิการ (พิจารณา) ปุถุชนจึงยังมีทิฏฐิในความเป็นเรา เป็นของเรา ย่อมไม่พ้นจากชาติ ชรา มรณะ ย่อมไม่พ้นจากทุกข์ แล้วทรงพรรณนาถึงแนวทางแห่งการละอาสวะนั้น โดย 7 อย่าง โดยสังเขปดังนี้
ตัวบท
http://www.84000.org/tipitaka/pitaka2/v.php?B=12&A=238&Z=384
http://www.accesstoinsight.org/tipitaka/mn/mn.002.than.html
รายชื่อวันสำคัญของไทย
วันหยุดราชการในประเทศไทยนั้นเป็นไปตามที่รัฐบาลไทยกำหนด และส่วนใหญ่ถือปฏิบัติกันทั้งภาครัฐและภาคเอกชน ปรกติแล้วปีหนึ่ง ๆ มีวันหยุดราชการ 19 วัน แต่อาจเพิ่มได้ตามประกาศคณะรัฐมนตรีไทย นอกจากนี้ยังมีวันอื่น ๆ ที่ถือปฏิบัติทั้งเป็นทางการและไม่เป็นทางการ และมีลักษณะทั้งที่เป็นท้องถิ่นและเป็นสากล คละกันไปหลายระดับทั่วประเทศ
วันหยุดราชการทั้งหมดได้รับการถือปฏิบัติจากหน่วยงานทุกแห่งของรัฐ ส่วนวันหยุดธนาคารนั้นธนาคารแห่งประเทศไทยกำหนด ซึ่งแตกต่างเล็กน้อยจากที่ภาครัฐถือปฏิบัติ กฎหมายกำหนดให้ธุรกิจเอกชนมีวันหยุดอย่างน้อย 13 วันต่อปี ในจำนวนนี้รวมถึงวันแรงงานแห่งชาติด้วย แต่จะเลือกเป็นวันหยุดวันอื่นตามที่ตนยึดถือก็ได้ ถ้าวันหยุดราชการตรงกับวันหยุดสุดสัปดาห์ รัฐบาลได้กำหนดให้หยุดวันทำงานวันถัดมาเพิ่มอีก 1 วัน
วันหยุดราชการ
ณ เดือนพฤษภาคม พ.ศ. 2562 มีวันหยุดราชการอยู่ 19 วันตามที่คณะรัฐมนตรีลงมติเห็นชอบ